Alyona Kostornaya
Alyona Sergeyevna Kostornaya (ruscha: Алёна Серге́евна Косторна́я; 24-avgust 2003-yil, Moskva) — ayollar oʻrtasida yakka holda konkida uchish boʻyicha musobaqalarda qatnashadigan rossiyalik figurali uchuvchi. Alyona Yevropa chempioni (2020), 2019—2020-yilgi mavsumning Gran-pri finali gʻolibi, Rossiya chempionatlarining kumush (2020) va ikki karra bronza (2018, 2019) medali sohibi. Oʻsmirlar toifasida — oʻsmirlar oʻrtasidagi Jahon chempionatining kumush medali sovrindori (2018) va oʻsmirlar oʻrtasidagi Gran-pri finalining kumush medali sohibi (2017) boʻlgan. Alyona 2019-yilda, kattalar toifasidagi CS Finlandia Trophy turnirida erkin dasturda ikkita uchlik aksel sakrashni amalga oshirib, xalqaro musobaqada ushbu elementni muvaffaqiyatli bajargan oʻninchi ayol boʻlgan. Alyona 2022-yil 24-sentyabr holatiga koʻra Xalqaro konkida uchish ittifoqi reytingida 30-oʻrinni egallagan.